哈利波特：被詛咒的孩子

《哈利波特：被詛咒的孩子》（英文：Harry Potter and the Cursed Child）係積克·索恩（英文：Jack Throne）寫劇本同做編劇嘅2016年舞台劇，根據J·K·羅琳同約翰·帝夫尼（英文：John Tiffany）嘅原創故事改編，羅琳以「《哈利波特》系列第八輯故事」嚟做呢齣舞台劇賣飛嘅銷售噱頭。劇情設定喺羅琳嘅2007年小說《哈利波特：死神的聖物》中事件嘅19年之後，舞台劇講述而家喺魔法部做咗魔法法律執法司司長嘅哈利·波特，佢個仔阿不思·賽佛勒斯·波特（中文：哈利波特角色列表#十九年後的孩子）去霍格華茲讀書，仲入咗去史萊哲林學院，唔能夠繼承佢阿爸嘅名聲，令到佢對自己阿爸充滿怨恨，繼而發展咗一連串事件。
《哈利波特：被詛咒的孩子》自首演以嚟幾乎獲得一致好評。呢齣舞台劇分咗做上、下兩輯，原版西區劇院（中文：西區劇院）嘅製作喺2016年6月7號喺英國皇宮劇院（中文：皇宮劇院 (倫敦)）做首演，仲喺一個月後嘅7月30號喺英國倫敦嘅西區劇院正式演出。倫敦嘅製作破紀錄咁攞到11項提名，仲喺2017年勞倫斯·奧利弗獎（英文：2017 Laurence Olivier Awards）上面再破紀錄咁攞到包括最佳新戲劇獎（英文：Laurence Olivier Award for Best New Play）在內嘅９個獎項。
呢個舞台劇喺2018年3月16號喺百老匯劇院嘅抒情劇場（英文：Lyric Theatre (New York City, 1998)）預演，仲喺2018年4月21號開幕上演。舞台劇喺攞到十項提名仲贏到６個大獎，其中包括第72屆東尼獎（英文：72nd Tony Awards）嘅最佳話劇（中文：東尼獎最佳話劇）。呢個劇嘅演員陣容同第一年喺西區劇院喺演員好相似，演員安東尼·波爾（英文：Anthony Boyle）、森·克萊米特（英文：Sam Clemmett）、諾瑪·杜梅茲維尼（英文：Noma Dumezweni）、波比·米勒（英文：Poppy Miller）、占米·帕克（英文：Jamie Parker）、亞歷·普萊斯（英文：Alex Price）同埋保羅·索恩利（英文：Paul Thornley (actor)）都返嚟劇組。嗰齣戲劇仲創咗所有劇目裡面一個禮拜票房嘅最高紀錄，截至2018年12月30號，抒情劇院喺嗰個禮拜嘅票房收入超過咗$250萬美元。
《哈利波特：被詛咒的孩子》嘅澳洲作品喺2019年2月23號喺澳洲墨爾本嘅公主劇院（中文：公主劇院）上演。同年，呢個舞台劇嘅第二部美國製作喺2019年12月1號喺美國三藩市嘅柯倫劇院（中文：柯倫劇院）上演。
2021年6月，製作團隊宣布嗰個舞台劇將作為單場演出嚟重新上演，以便喺2021年11月開始喺百老匯演出，同埋喺2022年開始喺三藩市、多倫多同墨爾本演出。現有嘅兩部分舞台劇將會繼續喺倫敦同漢堡上演。
《哈利波特：被詛咒的孩子》嘅第一部非英語作品在喺2021年12月5號喺德國漢堡嘅梅爾劇院（英文：Mehr! Theater）舉行。一部嘅加拿大作品喺2022年6月19號喺多倫多埃德米爾維什劇院（英文：Ed Mirvish Theatre）。一部日本製作嘅作品喺2022年7月8號喺東京TBS赤坂ACT劇場（中文：TBS赤坂ACT劇場）上演。
呢齣戲劇最初製作係兩個部分嘅戲劇，可以喺同一日（即晏晝同夜晚）或兩晚咁樣去睇。2021年6月，呢齣劇以單場３個半鐘嘅形式重新上演，仲喺2021年11月喺百老匯上演。2022年，三藩市、墨爾本、多倫多同埋東京嘅製作都採用咗單一部分嘅戲劇，而漢堡都緊隨其後將會喺2023年採用呢個模式。倫敦西區嘅製作係唯一繼續上演原版兩個部分戲劇嘅地點。

背景
2013年12月，一齣基於《哈利波特》系列改編嘅舞台劇據透露已經開發咗大約１年，嚟預期喺2016年嘅某個時候將佢帶去舞台上面。喺公告發佈嗰陣，嗰個系列嘅作者羅琳透露嗰個舞台劇將會「探索哈利喺早年作為孤兒同埋被遺棄者不為人知嘅故仔」。羅琳喺第二年5月開始為嗰個項目籌組創意團隊。
2015年6月26號，嗰個項目正式確認用《哈利波特：被詛咒的孩子》嚟做題目，仲透露將喺2016年年中喺倫敦嘅皇宮劇院（中文：皇宮劇院 (倫敦)）嚟做全球首演。嗰個公告標誌住《哈利波特》系列嘅第一輯小說—《哈利波特：神秘的魔法石》自1997年6月26號出版嘅18周年。
喺宣布嗰個項目計劃嗰陣，羅琳話嗰個舞台劇唔會係前傳。佢喺回答有關揀劇本而唔係新小說嘅問題嗰陣，羅琳話佢「相信當觀眾睇到劇本嗰陣，佢哋會同意呢個係故事唯一適合嘅媒介」。羅琳仲同觀眾保證，嗰個舞台劇嚟緊會包含一個全新嘅故事，唔會重覆以前曾經探索過嘅內容。羅琳喺2015年9月24號宣布嗰個舞台劇將會分做兩部分，而呢啲部分設計做喺同一日或者連續兩晚嘅場次咁樣去睇。
2015年10月23號，有關方面確認嗰個舞台劇設定喺《哈利波特》系列嘅最後一輯小說《死神的聖物》完咗嘅19年之後，仲將會喺2016年7月喺倫敦嘅皇宮劇院開幕。呢個舞台劇嘅故事起點事件發生嘅19年後開始，同小說同埋電影嘅結尾完全一樣，主要講述大個做咗大人仲即將步入中年嘅哈利·波特，佢係現任嘅魔法執法部負責人，當時佢正喺度陪埋佢嘅細仔阿不思·賽佛勒斯·波特（中文：哈利波特角色列表#十九年後的孩子）準備去搭霍格華茲特快列車，後者嚟緊要去霍格華茲開始佢第一個學年嘅旅程。呢個舞台劇聚焦喺哈利·波特喺英國魔法社會嘅掙扎同人生歷程。
作為睽違近十年推出嘅新魔法世界故事，嗰個舞台劇嘅內容用未經改編做小說嘅劇本喺2016年11月18號出咗街；嗰個劇本嘅時間設定點係2020年，但故事就喺2017年開始。

劇情
嗰個舞台劇分咗做兩部分，每部分由兩幕嚟組成。

第一幕
喺開幕場景入面，故事設定喺2017年電影《哈利波特：死神的聖物2》嘅結尾嗰度（19年之後），哈利·波特同金妮·衛斯理將佢哋嘅細仔阿不思·賽佛勒斯·波特（中文：哈利波特角色列表#十九年後的孩子）送上霍格華茲特快列車去開始佢喺霍格華茲嘅第一年。哈利當時喺魔法部做咗魔法法律執法司司長，而金妮就做咗《預言家日報》嘅體育版編輯。榮恩·衛斯理同妙麗·格蘭傑都將佢哋個女露絲·格蘭傑—衛斯理（中文：哈利波特角色列表#十九年後的孩子）送上去霍格華茲特快列車。妙麗係現任嘅魔法部部長，而榮恩就同佢阿哥喬治·衛斯理一齊喺斜角巷經營同管理住衛斯理孖仔嘅衛氏巫師法寶店。
喺阿不思第一次搭霍格華茲特快列車嗰時，佢同哈利以前嘅死對頭跩哥·馬份同佢老婆翠菊·綠茵（中文：哈利波特角色列表#現時各學院的學生）個仔—天蠍·海柏利昂·馬份（中文：哈利波特角色列表#十九年後的孩子）建立咗一種不太可能嘅友誼。天蠍同佢老豆唔同嘅係，佢好有禮貌，亦都好書獃子咁樣。哈利對佢哋兩個嘅友誼表示唔贊同，不過因為天蠍做咗阿不思唯一嘅朋友，哈利所以咁就同意俾佢哋兩個來往。當阿不思打破咗波特家族被派去葛萊分多學院嘅傳統，佢同天蠍一齊被派去史萊哲林學院嗰陣，呢個都令校方都O晒嘴。阿不思喺霍格華茲嘅頭３年過住並唔開心嘅校園生活，佢喺眾人期盼嘅目光之下被派去同佢家族好唔同嘅學院，又無繼承唔到佢阿爸嘅魁地奇天份，而且學業成績又唔好，同埋被人人加喺佢頭上「哈利·波特個仔」嘅光環令佢嘅壓力大到抖唔到氣，仲搞到佢嘅脾氣越嚟越暴躁。佢同哈利嘅關係越嚟越緊張，仲喺三年級嗰陣當住佢老豆嘅面燒咗去活米村要簽嘅家長回條。
喺啱啱讀霍格華茲嘅頭幾年入面，阿不思被認為係辜負咗佢嘅父母，而天蠍就因為一啲未經證實嘅謠言話佢係佛地魔個仔，呢兩個男仔就係因為呢啲原因就俾其他同學恰。天蠍嘅阿媽翠菊後嚟因為致命嘅病而過咗身。由於阿不思跟佢老豆嘅陰影鬥緊，同埋哈利唔係好識點樣處理同阿仔嘅問題，搞到阿不思同哈利漸行漸遠。阿不思喺識到天蠍之前同露絲嘅關係好密切，不過佢後嚟同露絲都漸行漸遠。喺四年級之前嘅嗰個暑假，阿不思喺聽到西追·迪哥里老豆—阿默·迪哥里同哈利之間嘅對話，哈利話當年搞到西追死咗嗰件事令佢愧疚到而家。迪哥里先生提出利用魔法部啱啱喺黑巫師西奧多·諾特嗰度繳械得返嚟嘅時光器，仲想利用呢樣嘢返番去廿二年前嚟拯救返西追條命，仲可以阻止到佢個仔嘅死，不過呢個諗法就俾哈利拒絕咗。阿不思後嚟喺榮恩嗰度攞到佢老豆張嬰兒毯同埋愛情魔藥之後，佢就同佢老豆發生咗爭執。喺爭執入面，哈利好嬲咁講晦氣說話就話自己有時希望阿不思唔係佢個仔，阿不思就將啲藥水灑咗喺張嬰兒毯上面。
哈利喺得到諾特嘅嗰個強大啲版本嘅時光器原型之後，嗰個原型可以俾人穿越返過去仲改變到歷史。與此同時，哈利嘅疤痕又再開始痛返起上嚟，呢個令到佢自己開始擔心佛地魔可能會捲土重來；阿不思同時鍾意咗自稱係迪哥里先生侄女嘅蝶菲，後者仲特登透露自己正喺度照顧緊住喺安老院老咗嘅迪哥里先生，亦都透露咗迪哥里先生所在嘅安老院地址。阿不思喺無意中聽到哈利推咗幫迪哥里一家之後受到啟發，佢決心去幫蝶菲同埋迪哥里先生，仲說服埋天蠍去幫佢手。佢哋兩個喺霍格華茲特快列車上走甩去咗探迪哥里先生，佢哋咁樣就展開咗一場同時間競賽嘅歷險之旅......

第二幕
喺阿不思同天蠍知道西追·迪哥里嘅死係由於佢同哈利一齊贏到三巫鬥法大賽嘅結果之後，佢哋就同蝶菲夾埋用變身水嚟偷咗妙麗喺魔法部辦公室裡面嘅時光器，仲利用呢樣嘢返到去1994年三巫鬥法大賽嘅第一項任務。佢哋兩個扮成德姆蘭嘅學生嚟專登阻止西追·迪哥里贏到。佢哋兩個嘅計劃失敗咗，而佢哋嘅假扮仲搞到當時嘅妙麗對德姆蘭嘅學生維克多·喀浪有懷疑，令佢轉咗去同榮恩一齊參加聖誕舞會。結果，榮恩從來未經歷過對佢同妙麗嘅關係入面最重要嘅妒忌，卒之搞到佢哋兩個嘅關係無辦法繼續向前發展，佢哋兩個亦都從來未結婚。榮恩反而喺舞會上面同芭瑪·巴提墜入愛河，而妙麗後嚟做咗霍格華茲裡面嘅黑魔法防禦術教授，嗰個佢係一個沮喪而刻薄嘅教授，而喺呢個時空嘅阿不思·波特而家就係葛萊分多學院嘅學生。
與此同時，喺正常時空嘅哈利發咗好多關於佛地魔嘅噩夢，因為咁就令佢開始懷疑佛地魔係咪會捲土重來。一隻叫禍頭嘅半人馬同哈利講，佢話阿不思周圍有一片「烏雲」。喺確信天蠍對阿不思構成威脅之後，哈利試吓強迫霍格華茲現任嘅女校長麥教授用劫盜地圖密切咁關注住阿不思，令到呢兩個男仔喺霍格華茲隔離開。
阿不思同天蠍嘅友誼因為分開而被破壞，但阿不思喺佢阿哥詹姆·天狼星·波特（中文：哈利波特角色列表#十九年後的孩子）嗰度偷咗哈利嗰件舊嘅隱形斗篷之後，阿不思同天蠍佢哋兩個最終和解咗。另一邊廂，哈利同金妮喺同埋跩哥傾過之後，佢被說服咗去讓步。與此同時，阿不思同天蠍又再試吓利用時光器嚟改變西追嘅命運，呢次係佢哋喺三巫鬥法大賽嘅第二個任務裡面羞辱佢。當天蠍返到去而家嘅時間線，阿不思並唔係同埋佢一齊。桃樂絲·恩不里居行到去佢面前，話佢知哈利已經死咗，成個魔法世界而家由佛地魔去統治。

第三幕
天蠍發現由於佢嘅行為，搞到西追·迪哥里加入咗食死人嘅行列仲殺咗奈威·隆巴頓，阻止咗隆巴頓殺死娜吉妮仲俾佛地魔喺霍格華茲大戰入面贏咗。由於哈利喺呢個時間線上面死咗，阿不思因為咁就唔再存在，而佛地魔就可以完全鞏固權力仲將魔法部變做獨裁者政權。喺呢個新嘅時間線上面，天蠍成為咗一個受歡迎嘅男生長（英文：Head girl and head boy）同埋魁地奇之星，仲幫教職員同啲學生去折磨麻瓜出身嘅學生（中文：哈利波特世界觀與設定#麻瓜出身）；而桃樂絲·恩不里居做咗霍格華茲嘅新校長，仲同催狂魔仲有由天蠍領導複興咗嘅審判小隊一齊喺學校巡邏。
魔法部而家由一個叫「報喪鴉」嘅強大黑巫師領導住。喺呢個時間線上面嘅榮恩、妙麗同石內卜，仲有逐漸減少嘅反抗佛地魔運動嘅最後成員喺埋一齊，天蠍仲可以用到時光器嚟阻止阿不思同過去嘅自己嘅干擾，仲還原咗原本時間線嘅事件。榮恩、妙麗同石內卜為咗俾佢咁樣做而向催狂魔犧牲咗自己。喺正常時間線嘅天蠍同阿不思重聚返，呢兩個男仔最終俾佢哋嘅父母同榮恩同妙麗搵得返。喺呢啲事件之後，哈利為咗阿不思嘅行為而鬧佢，但即使係咁都好，佢哋兩個都開始和解。
天蠍同阿不思意識到時光器帶嚟嘅危險，佢哋兩個試吓喺蝶菲加入佢哋嗰陣親手摧毀咗嗰個時光器。天蠍留意到蝶菲身上嘅報喪鴉紋身，仲意識到佢喺另一個時間線上面原來就係魔法部嘅負責人—報喪鴉。蝶菲將呢兩個男仔俘虜咗，喺嗰個過程入面殺死咗佢哋嘅一個同學，仲透露咗佢恢復另一個時間線嘅意圖。喺榮恩指佢同奈威喺活米村嗰陣一齊見到阿不思同天蠍同埋蝶菲喺一齊，哈利同跩哥後嚟同阿默·迪哥里對質，但係就發現蝶菲迷惑咗佢，等佢誤以為蝶菲真係佢嘅侄女。蝶菲帶住兩個男仔參加咗三巫鬥法大賽嘅最後一項任務，但係阿不思同天蠍阻止咗佢嘅行動，蝶菲就再利用時光器嚟穿越返去再耐啲嘅過去。佢唔覺意咁將兩個男仔帶走咗，然後再將個時光摧毀埋，等佢哋兩個韞住喺嗰個時空裡面。
哈利、金妮、跩哥、妙麗同榮恩喺搵蝶菲間房嗰陣，佢哋發現到嗰間房嘅牆上面有啲隱藏咗嘅字，啲字形容緊一個令佛地魔返生嘅預言。跩哥質疑住點解佢會對佛地魔嘅捲土重來咁著迷，呢個就正如金妮喺天花板上面發現蝶菲寫住話佢係佛地魔個女嘅字就印證到呢件事。

第四幕
阿不思同天蠍發現佢哋被帶咗返去哈利父母被殺嘅前一晚，仲假設蝶菲計劃喺佛地魔嘗試去殺死哈利之前就咁樣做。阿不思同天蠍喺哈利嘅嬰兒毯上面寫咗一條睇唔到嘅訊息，佢哋知道而家喺嗰張毯因為沾到愛情魔藥而將個訊息暴露咗出嚟，嗰個訊息內容係：「爸爸。幫助。高錐客洞。31/10/1981。」。
與此同時，跩哥透露嗰個時光器實際上係佢自己有嘅完美模型嘅原型，但由於唔確定佢哋兩個入咗邊個時間段，搞到佢哋仍然無辦法去營救嗰兩個男仔。哈利喺收到兩個男仔嘅訊息之後，佢同佢嘅盟友用咗跩哥嘅時光器及時返到去拯救佢哋仲阻止埋蝶菲。喺等緊蝶菲嗰陣，佢哋推斷蝶菲諗住說服佛地魔放棄佢註定要殺死哈利嘅企圖嚟確保佢阿爸能夠生存到，仲令佢自己可以同佢阿爸喺埋一齊。哈利運用佢嘅變形術假扮成佛地魔嚟分散蝶菲嘅注意力；經過一輪搏鬥，呢班人諗辦法制服咗蝶菲。佢哋一班人決定與其殺咗蝶菲，倒不如將佢判處去阿茲卡班嘅無期徒刑。佛地魔跟住就到咗，但係佢並無注意到哈利同佢哋呢班人嘅存在。哈利佢哋由於唔想接受改變過去後果嘅風險，佢哋只好俾謀殺哈利父母嘅事繼續上演。
喺返到去而家嘅時間線之後，蝶菲被送咗去阿茲卡班。阿不思同天蠍而家決定喺霍格華茲更加活躍，天蠍話佢有興趣試下加入史萊哲林嘅魁地奇球隊，佢仲約露絲出街拍吓拖。哈利同阿不思去到西追·迪哥里嘅墳墓，哈利仲為咗自己喺西追嘅死裡面所扮演嘅角色而道歉。
呢個舞台劇嘅第一幕講到阿不思喺度擔心分類帽會將佢派去史萊哲林學院。隨住舞台劇故事嘅劇情走向證明咗呢個擔憂，阿不思的確係被派咗去史萊哲林學院，而呢個決定最後都證明咗係個唔錯嘅選擇。

製作
《哈利波特：被詛咒的孩子》由兩部分戲劇組成，由英國劇作家積克·索恩（英文：Jack Throne）根據J·K·羅琳、約翰·帝夫尼（英文：John Tiffany）同埋索恩自己嘅原創故事嚟創作，羅琳亦都參與咗編劇嘅部分。有啲網站將呢三個人都列做嗰個劇本嘅作者，但係喺2016年7月26號，嗰齣戲劇嘅官方網站同埋好多其他網站都將索恩列做嗰個劇本唯一嘅作者。
呢個戲劇由帝夫尼執導、史提芬·豪傑特（英文：Steven Hoggett）負責編舞，佈景設計就由姬斯汀·鍾斯（英文：Christine Jones (scenic designer)）負責，卡特里娜·林賽（英文：Katrina Lindsay）擔任服裝設計，尼爾·奧斯汀（英文：Neil Austin (lighting designer)）負責燈光設計，伊莫珍·希普（中文：伊莫珍·希普）負責音樂部分，而加雷斯·弗萊負責聲音設計。此外，謝洛美·切爾歷創建咗特殊效果，占美·哈里森製作咗特殊幻覺，而馬田·洛做音樂監督。
J·K·羅琳同啲製片人一直喺度發起一場叫做「#KeepTheSecrets」嘅活動，佢哋要求睇過呢齣戲劇嘅觀眾唔好透露情節嘅主要轉折點。嗰個口號印咗喺舞台劇張飛上面，仲喺中場休息嗰陣免費派印咗呢個口號嘅襟章。線上買飛嘅人會喺演出完咗之後透過電郵收到嚟自J·K·羅琳請求佢哋支持呢項運動嘅影片。

西區劇院（2016年—而家）
皇宮劇院喺2020年9月嘅遮篷。
2015年6月26號，有關方面宣布《哈利波特：被詛咒的孩子》將會喺倫敦西區劇院（中文：西區劇院）嘅皇宮劇院（中文：皇宮劇院 (倫敦)）進行全球首映。
舞台劇嘅飛喺2015年10月28號開始向預先賣俾註冊咗嘅優先會員，然後喺2015年10月30號開始向公眾賣飛。喺唔夠８個鐘嘅優先預訂時間裡面，全球首演製作嘅飛就賣咗175,000張。為咗滿足門票嘅需求，戲劇嘅預訂期延長到2017年1月。公開發售預訂開始後延長到2017年4月30號，仲喺同一日進一步延長去到2017年5月27號。
2015年12月20號，最初選角宣布由占米·帕克（英文：Jamie Parker）做哈利·波特，諾瑪·杜梅茲維尼（英文：Noma Dumezweni）做妙麗·格蘭傑同埋保羅·索恩利（英文：Paul Thornley (actor)）就做榮恩·衛斯理嘅角色。其中黑皮膚嘅諾瑪·杜梅茲維尼被揀咗做妙麗嘅角色引發咗熱烈嘅討論，羅琳回應話妙麗嘅膚色從來都未指定係白色。其他值得注意嘅演員包括飾演金妮·波特嘅波比·米勒（英文：Poppy Miller）、阿歷·普萊斯（英文：Alex Price）就做跩哥·馬份、森·克萊米特（英文：Sam Clemmett）就做阿不思·賽佛勒斯·波特，仲有由安東尼·波爾（英文：Anthony Boyle）飾演嘅天蠍·馬份，而原有嘅卡士總共有42個演員，而2021年嘅新卡士就由43個演員組成。
就算啲飛喺轉售機構以高達£3,000英鎊嘅價位賣飛，呢兩個部分嘅開幕表演飛嘅價格喺£30英鎊至£130英鎊不等。跟住啲飛嘅轉售已經俾製片人禁止，如果繼續賣嘅話啲飛將會唔再有效。2016年7月中旬，劇院開始喺每個禮拜五嘅下晝1點舉行彩票抽獎，喺佢嘅網站上用最低價格嚟賣40個劇院裡面嘅「一啲最靚嘅座位」，每部分嘅廣告價格係£20英鎊。例如，2016年7月29號賣嘅「禮拜五40」嘅飛係8月3號、8月5號、8月6號同8月7號嘅演出。
《哈利波特：被詛咒的孩子》嘅預演喺2016年6月7號喺倫敦皇宮劇院（中文：皇宮劇院 (倫敦)）開始，兩個部分嘅正式開幕之夜喺7月30號舉行，原班演員喺2017年5月24號進行咗最後嘅演出。
2022年1月29號，之前已經離開咗劇組嘅演員喬納森·凱斯喺第二部分返嚟演出，只係為咗重新扮演天蠍·馬份呢個角色。嗰個舞台劇目前將會持續到2023年2月26號。
2020年3月16號，演出因為英國嘅COVID-19大流行而暫停。演出後嚟喺2021年10月14號恢復，繼續按原來嘅兩部分製作。

百老匯（2018年—而家）
2019年7月，喺紐約百老匯抒情劇場嘅《哈利波特：被詛咒的孩子》舞台劇。
2017年5月4號，有關方面宣布《哈利波特：被詛咒的孩子》將會喺百老匯劇場嘅抒情劇院（英文：Lyric Theatre (New York City, 1998)）進行首演。抒情劇院為咗準備嗰齣劇而進行咗大規模嘅翻新工作，其中包括喺禮堂拆除咗400個座位仲將劇院入口移到去第43街。《紐約時報》估計呢個係有史以嚟最貴嘅百老匯非音樂劇演出，開場費大約係$6,800萬美金。啲飛最初喺2017年10月18號開始賣，演出日期係2018年3月16號去到11月18號。
2017年8月2號，有關方面公佈咗百老匯原定嘅演員卡士，西區劇院嘅主要演員都移師去百老匯重新飾演佢哋嘅角色，其中包括帕克、杜梅茲維尼、索恩利、普萊斯、米勒、克萊米特同波爾。嗰齣劇喺2018年3月16號開始預演，跟住喺4月22號正式首演。
2019年3月，有關方面公佈咗第二年嘅卡士，其中包括占士·施奈德（英文：James Snyder (actor)）做哈利·波特、珍妮·朱爾斯（英文：Jenny Jules）做妙麗·格蘭傑、麥·穆勒做榮恩·衛斯理、黛安·戴維斯（英文：Diane Davis）係金妮·波特、喬諾·羅伯茲係跩哥·馬份、布巴·韋勒做天蠍·馬份、尼可拉斯·波達尼係阿不思·波特，同埋娜迪雅·布朗係露絲·格蘭傑-衛斯理。
呢個戲劇嘅演出喺2020年3月12號因為COVID-19大流行而暫停，劇組喺2021年7月12號宣布嗰齣戲劇將會喺2021年11月12號喺抒情劇院重新開幕，嗰個重新開放將會濃縮做一場演出，作為新修訂嘅單部分版本，而唔係原先嘅兩部分節目。2022年1月，因為做金妮·波特嘅戴維斯提出投訴而展開不當行為調查，施奈德就俾劇組炒魷。嗰齣劇保持住百老匯歷史上非音樂劇每周最高票房嘅紀錄，截至2023年12月31號嘅８場演出周嘅總收入係$2,718,487美金。

墨爾本（2018—2023年）
2022年7月，《哈利波特：被詛咒的孩子》喺公主劇院（中文：公主劇院）嘅遮篷。
2017年10月24號，有關方面宣布《哈利波特：被詛咒的孩子》將會喺墨爾本嘅公主劇院（中文：公主劇院）製作呢齣舞台劇嘅澳洲首演，米高·卡塞爾集團宣布將會製作《哈利波特：被詛咒的孩子》嘅澳洲首映禮。根據報導，嗰齣舞台劇將會喺公主劇院獨家駐場兩年。
為咗迎接嗰齣舞台劇嘅上演，公主劇院使咗大約$650萬美金去做翻新，為觀眾創造更有沉浸感嘅「魔幻」同戲劇體驗。預售飛喺2018年8月2號公布，喺公開賣飛發布前只係喺短短四日內就已經賣出咗超過20萬張飛。
有關方面喺2018年9月2號公佈咗35個澳洲演員卡士，當中包括做哈利·波特嘅加雷斯·李維斯、寶拉·阿倫德爾（英文：Paula Arundell）係妙麗·格蘭傑、吉頓·格蘭特利（英文：Gyton Grantley）係榮恩·衛斯理、露西·戈爾比係金妮·波特、伊娃·里斯係阿不思·波特、湯姆·雷恩係跩哥·馬份，仲有威廉·麥肯納（英文：William McKenna (actor)）就係天蠍·馬份。
《哈利波特：被詛咒的孩子》嘅演出喺2019年1月18號喺墨爾本嘅公主劇院（中文：公主劇院）開始佢嘅預演，跟住定喺2月23號做正式嘅開幕之夜。不過喺2020年3月16號，舞台劇演出由於COVID-19大流行而暫停。演出喺2021年2月25號恢復。大部分原班嘅主要演員都返嚟演出，班·華特加入舞台劇做阿不思·波特，而艾莎·艾達拉就做露絲·格蘭傑·衛斯理。
2021年11月14號，劇組宣布原先兩部分劇場嘅最終演出將會喺2022年3月27號喺墨爾本舉行，而喺經過短暫嘅停頓之後，呢齣劇喺2022年5月4號重新上演作為新上演嘅單場演出版本嚟呈現。唯一值得注意嘅卡士嘅變化係拉克蘭·活士會加入做跩哥·馬份嘅角色。
墨爾本嘅演出喺大約1,300場演出之後嘅2023年7月9號閉幕。呢齣戲劇打破咗上演紀錄，成為咗澳洲上演時間最長嘅舞台劇，亦都係澳洲賣飛最多嘅舞台劇。

三藩市（2019–2022年）
2018年6月28號，《哈利波特：被詛咒的孩子》宣布將會喺加州三藩市嘅柯倫劇院（英文：Curran Theatre）上演，標誌住呢齣劇喺美國嘅第二次製作。2019年3月開始賣飛，需求搞到票務系統冧檔。截至2019年12月29號星期日嘅一個禮拜，呢齣戲劇嘅票房收入係$2,096,686美金，創咗三藩市史上戲劇單周嘅最高票房紀錄。
呢齣戲劇嘅卡士喺2019年8月2號公佈，約翰·斯凱利做哈利·波特、雅娜·麥金托什（英文：Yanna McIntosh）做妙麗·格蘭傑、大衛·阿貝爾斯做榮恩·衛斯理、安祖拉·里德做金妮·波特，同埋路卡斯·賀爾做跩哥·馬份。其他主演仲有班傑明·帕帕克做阿不思·波特、喬恩·史泰格做天蠍·馬份，同埋馥琳美·威廉斯做露絲·格蘭傑-衛斯理。
《哈利波特：被詛咒的孩子》喺三藩市嘅預演喺2019年10月23號開始，跟住喺2019年12月1號正式喺開幕之夜上演。
柯倫劇院為咗對應COVID-19大流行嘅出現而宣布暫時將佢嘅容納人數減少到1,000個觀眾。不過佢哋喺2020年3月11號宣布因為COVID-19大流行而暫停晒所有演出。呢齣舞台劇喺2022年2月9號重新上演，呢次係新上演嘅單集版。大部分主演同新加入嘅演員一齊重新扮演佢哋嘅角色，包括做榮恩·衛斯理嘅史蒂夫·奧康奈爾、做妙麗·格蘭傑嘅莉莉·莫耶庫，同埋做金妮·波特嘅艾比·霍克。
三藩市製作嘅《哈利波特：被詛咒的孩子》演出咗393場之後喺2022年9月11號閉幕。

漢堡（2018年—而家）
2018年7月5號，有關方面宣布呢齣舞台劇將會喺漢堡嘅梅爾劇院（英文：Mehr! Theater）製作佢嘅德國首演。佢嘅標題係《哈利波特與『著魔』的孩子》，呢個標誌住呢齣舞台劇嘅第一個非英語製作。呢個由兩部分組成嘅舞台劇原定喺2020年3月13號開幕，但由於COVID-19大流行而推遲。
呢個舞台劇嘅飛喺2019年3月25號預售。為咗德國嘅製作而做嘅大規模翻新喺2019年5月開始，估計成本係€4,200萬歐羅。卡士包括做哈利·波特嘅馬庫斯·舍特爾、做榮恩·衛斯理嘅賽巴斯汀·維特、做妙麗·格蘭傑嘅姬莉安·安東尼、金妮·波特嘅莎拉·舒茲，同埋艾倫·霍佐維奇嘅跩哥·馬份。卡士仲包括咗做阿不思·波特嘅文森·朗、做天蠍·馬份嘅馬蒂亞斯‧賴瑟，同埋做露絲·格蘭傑-衛斯理嘅麥迪娜·弗萊。
德國嘅製作喺2021年12月5號開始。呢齣舞台劇喺2023年1月8號喺漢堡做埋最後兩部分版本嘅演出。呢齣舞台劇喺2023年2月9號重新開幕，作為修訂之後嘅單元劇。

多倫多（2021–2023年）
2020年9月，埃德米爾維什劇院嘅遮篷。
有關方面喺2019年5月22號宣布《哈利波特：被詛咒的孩子》嚟緊會喺多倫多嘅埃德米爾維什劇院（英文：Ed Mirvish Theatre）製作佢嘅加拿大版本。呢個由兩部分組成嘅舞台劇原定喺2020年秋季上演，但由於COVID-19大流行而推遲咗。
2021年8月28號，呢個舞台劇嘅開幕日期根據宣布將會延期去到2022年5月31號先喺加拿大首演，到時佢將會作為北美開發嘅新上演單場演出嘅版本嚟呈現。埃德米爾維什劇院進行咗重大翻新，估計使咗$500萬美金。嗰個翻新改造咗大堂範圍同埋觀眾席，俾觀眾一入到去劇場就沉浸喺入面，為觀眾提供一個「更神奇嘅空間」。
加拿大嘅卡士喺2021年10月19號公佈，裡面包括做哈利·波特嘅特雷弗·懷特、榮恩·衛斯理嘅葛雷戈里·佩斯特、妙麗·格蘭傑嘅莎拉·阿弗爾、翠西·林德斯特羅姆就做金妮·波特、畢·霍德係跩哥·馬份。其他主演包括做阿不思·波特嘅路克·金波、海莉·阿歷絲·路易斯做露絲·格蘭傑-衛斯理，同埋湯瑪斯·米切爾·巴尼特做嘅天蠍·馬份。
加拿大嘅《哈利波特：被詛咒的孩子》喺2022年5月31號開始預演，仲喺2022年6月19號晚正式首演。呢個舞台劇創咗加拿大每個禮拜非音樂劇嘅票房紀錄，預計銷售額達到$200萬美金。
多倫多嘅製作喺大約444場演出之後喺2023年7月2號閉幕。佢創造咗加拿大史上持續時間最長嘅專業戲劇演出嘅記錄。

東京（2022年—而家）
2022年11月，《哈利波特：被詛咒的孩子》喺日本東京嘅TBS赤坂ACT劇場（中文：TBS赤坂ACT劇場）演出。
2020年2月13號，有關方面宣布《哈利波特：被詛咒的孩子》嚟緊會喺日本東京嘅TBS赤坂ACT劇場（中文：TBS赤坂ACT劇場）嚟做佢嘅亞洲首演。TBS赤坂ACT劇場喺2021年開始翻新，重新設計做《哈利波特：被詛咒的孩子》特定地點嘅場館，仲將會喺劇院成立70週年嗰陣重新開放。
東京製作嘅《哈利波特：被詛咒的孩子》由堀製作（中文：堀製作）同TBS電視台一齊做，卡士喺2022年1月26號公布，其中包括幾個各自分擔做主角嘅演員，包括做哈利·波特嘅藤原龍也、石丸幹二同向井理；分別做榮恩·衛斯理嘅江原正宏同埋竪山隼太；分別做妙麗·格蘭傑嘅中別府葵同早霧聖奈；分別做金妮·波特嘅馬淵英里何同埋白羽由里；分別做跩哥·馬份嘅松田慎也同埋宮尾俊太郎。另外，卡士入面仲包括做阿不思·波特嘅藤田悠同埋福山康平，而天蠍·馬份就分別由門田宗大同埋齊藤里緒飾演。
東京嘅《哈利波特：被詛咒的孩子》喺2022年6月16號開始預演，而演出喺7月8號開始，仲喺7月8號晚舉行首演。

計劃緊嘅北美巡迴
有關方面喺2023年10月16號宣布《哈利波特：被詛咒的孩子》嚟緊將喺2024年9月開始去到北美巡迴演出。呢次巡演將會標誌住《哈利波特：被詛咒的孩子》嘅巡迴演出已經開始咗。

版本
呢個舞台劇嘅兩部分劇本都已經有印刷版同埋數碼版嘅形式嚟發行，分別係《哈利波特：被詛咒的孩子（上）》同埋《哈利波特：被詛咒的孩子（下）》。
第一版係特別排練版，對應預覽節目入面用嘅劇本，呢個版本喺羅琳嘅生日同埋系列入面哈利嘅生日—2016年7月31號出版。由於劇本喺呢本書印咗之後仲喺度修改，經過編輯嘅版本喺2017年7月25號發行，叫做「終極收藏版」。
根據《CNN》嘅報導，呢個係2016年預訂量最多嘅書。

銷售
喺美國同加拿大，呢本書喺發行嘅頭兩日就賣出咗超過200萬本。呢本書喺英國發行嘅頭一個禮拜就已經賣咗847,885本。截至2017年6月，呢本書喺美國嘅銷量已經超過450萬本。

評價
《哈利波特：被詛咒的孩子》受到評論家嘅一系列評論。有啲觀眾同評論家對卡士同表演表示讚賞，不過好多人對呢個作品嘅品質，仲有對佢同《哈利波特》主要系列作品嘅比較提出爭論。
俾佢五粒星評級嘅出版物包括《獨立報（英文：The Independent）》、《倫敦標準晚報（英文：Evening Standard）》、《舞台報（英文：The Stage）》同埋《WhatsOnStage.com（英文：WhatsOnStage.com）》。《每日電訊報（英文：The Daily Telegraph）》就算「存在一啲爭議」但都俾咗五粒星，而《衛報》嘅米高·標寧頓（英文：Michael Billington (critic)）就俾咗四粒星。
飾演天蠍座·馬份嘅安東尼·波爾（英文：Anthony Boyle）嘅表現得到特別嘅好評。《WhatsOnStage.com》寫住話「波爾嘅演出成就咗佢嘅職業生涯」，而《華爾街日報》就形容佢係「突破性嘅表演」。《綜藝（英文：Variety (magazine)）》嘅評論家麥·杜魯門對呢樣表示同意，仲寫住：「真正脫穎而出嘅係波爾」，而杜魯門同亨利·希欽斯喺《標準晚報》入面指出，佢嘅演出肯定會受到粉絲嘅鍾意。

劇本反應
呢個劇本喺評論家之中得到普遍積極嘅評價。根據「書籤」，呢本書攞到基於10條評論家嘅「正面」評價，其中４個係「讚不絕口」，另外４個係「積極」，而２個係「褒貶不一」。

哈利波特粉絲圈裡面嘅反應
哈利波特粉絲圈（英文：Harry Potter fandom）對呢個舞台劇嘅反應好兩極化。啲粉絲對呢個舞台劇同埋佢嘅其角色反應積極，其中天蠍·馬份尤其受歡迎。有粉絲評論話熟悉嘅角色之間嘅對話係「恰到好處」。其他人就指出呢個舞台劇揭示咗角色之間嘅一啲關係，例如係哈利同鄧不利多嘅關係。喺舞台上睇演出嘅果啲粉絲嘅反應尤其正面。
有啲粉絲針對回應呢個舞台劇以書籍形式出版而話呢個故事睇起嚟仲「似一部同人小說」，仲講到佢背離咗之前既定嘅宇宙規則，同批評埋劇本人物嘅塑造。有啲人都對劇本嘅風格同情節提出咗質疑，投訴時光器嘅故事情節已經用過，西追·迪哥里嘅死亦都係咁，而且啲編劇正喺度重覆講返舊嘅故事情節，同埋過度去用幻想/科幻流派嘅比喻。

賣腐嘅指控
呢個舞台劇用「曖昧同性戀」嘅方式嚟描繪阿不思·波特同天蠍·馬份之間果種男性友誼被批評係「賣腐（英文：Queerbaiting）」，舞台劇嘅導演約翰·帝夫尼話，佢認為《哈利波特：被詛咒的孩子》直接咁去傾角色嘅性取向係「唔合適」嘅事。

改編成電影嘅可能性
2016年7月，華納兄弟申請去買《哈利波特：被詛咒的孩子》嘅版權，呢個引發咗啲人對呢部舞台劇嚟緊會拍成電影嘅猜測，就算之前嘅講法，尤其係《哈利波特》系列嘅創作者J·K·羅琳，佢話目前仲未改編做電影。
2021年11月，曾經執導過頭兩輯《哈利波特系列電影》嘅基斯·哥倫布（英文：Chris Columbus (filmmaker)）話有興趣執導《哈利波特：被詛咒的孩子》嘅改編電影，目的係俾主演重新扮演佢哋嘅角色。當《紐約時報》問到丹尼爾·域卡夫係咪準備好返去做哈利·波特嘅角色果陣，佢答話自己暫時對呢個唔感興趣，但又唔否認將來喺某個時候返去嘅可能性。